El Ludi Saguntini puja el teló amb l'obra “Cíclope” dels sevillans In Albis
31 de març 2017

 ​![](/media/py1fzan2/03_ludi1.jpg)  
  

El dilluns 3 d'abril donarà començament la XXI edició dels Ludi Saguntini amb la representació, a les 10 h en el XXI Festival de Teatre Grecollatí, de l'obra guanyadora del premi ex aequo que li va ser concedida pel Ministeri de Cultura en l'última edició del concurs de Teatre Grecollatí, _Cíclope_, per part de la companyia sevillana In Albis de l'IES Fuente Nueva de Morón de la Frontera.

En l'edició dels Ludi Saguntini de 2017, més de 14.000 alumnes de secundària i primària, i curiosos de la cultura grecollatina, tenen una cita obligada a Sagunt, del 3 al 7 d'abril, en la XXI edició dels Ludi Saguntini. Un any més, les associacions Ludere et Discere i Prósopon Sagunto al costat de l'Ajuntament de Sagunt i la Conselleria d'Educació organitzen este festival dedicat a promoure i acostar l'alumnat de secundària i primària a la cultura grecollatina amb activitats, tallers i representacions d'obres de teatre clàssiques. A més, compta amb la col·laboració de la Domus Baebia i el patrocini de diferents empreses i entitats locals.

A la primera obra li seguirà el dimarts l'altra guanyadora del premi ex aequo, _Medea_, del grup valencià Komos de l'IES Districte Marítim, en dues representacions, la primera a les 10 h i la segona a les 12 h. A més, al llarg de la setmana se succeiran diferents representacions d'obres clàssiques per part d'instituts d'Alacant, Badajoz, Madrid i Saragossa.

 ![](/media/vx2blwe3/03_ludi3.jpg)

El regidor de Cultura, José Manuel Tarazona, ha declarat que **“Sagunt torna a ser el centre neuràlgic de la didàctica de la cultura clàssica”** i ha descrit els Ludi Saguntini com **“una de les setmanes més intenses i plenes de sentit per als que estimem la cultura clàssica i el nostre patrimoni històric”**. A més, ha destacat que la trajectòria dels Ludi Saguntini **“consolida Sagunt com el centre europeu de la didàctica de la cultura clàssica”**.

El mateix dilluns començaran els tallers de Cultura Clàssica en la Domus Baebia i, a partir de les 9.15 h, la plaça Cronista Chabret s'omplirà amb les activitats del món clàssic _Spatia_. Els tallers de la Domus Baebia giraran al voltant de la cuina romana antiga, la ceràmica grega, mosaics o la ciència i no es necessitarà inscripció, d'igual manera que les activitats de la glorieta.

La clausura d’esta nova edició dels Ludi Saguntini arribarà en juny amb la representació en valencià de l'obra _Electra_, de Sòfocles, per part del grup Aula de Teatro de la Universitat d'Alacant. 

*   [](http://www.facebook.com/sharer.php?u=https://aytosagunto.es/va/actualitat/el-ludi-saguntini-puja-el-telo-amb-l-obra-ciclope-dels-sevillans-in-albis/ "Facebook")
*   [](http://twitter.com/share?url=https://aytosagunto.es/va/actualitat/el-ludi-saguntini-puja-el-telo-amb-l-obra-ciclope-dels-sevillans-in-albis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ludi-saguntini-puja-el-telo-amb-l-obra-ciclope-dels-sevillans-in-albis/ "Linked In")
*   [](mailto:?body=https://aytosagunto.es/va/actualitat/el-ludi-saguntini-puja-el-telo-amb-l-obra-ciclope-dels-sevillans-in-albis/)